ai4bharat/Pralekha huggingface dataset:
وزارت اطلاعات ونشریات
من کی بات - ایک ریڈیو انقلاب کا اپریل 2023 میں 100واں نشر یہ مکمل کرلے گا
آل انڈیا ریڈیو 15 مارچ سے روزانہ وزیر اعظم کی من کی بات سے 100 خیالات کی یادیں پیش کرے گا
آل انڈیا ریڈیو پر سب سے مقبول پروگرام وزیر اعظم کی من کی بات 30 اپریل کو اپنا 100 واں ایڈیشن مکمل کرے گا۔ 3 اکتوبر 2014 کو وجے دشمی کے موقع پر شروع ہونے والا پر وقار پروگرام اب تک اپنے 98 ایڈیشن مکمل کر چکا ہے۔
سو ایڈیشن کے سلسلے میں آل انڈیا ریڈیو ہندوستان کی تبدیلی پر پروگرام کے اثرات پر توجہ مرکوز کرنے کے لیے 15 مارچ سے ایک خصوصی سیریز شروع کر رہا ہے۔
یہ سیریز من کی بات کی اقساط میں وزیر اعظم کے ذریعہ نمایاں کردہ 100 شناخت شدہ موضوعات کو سامنے لائے گی۔ من کی بات کے ہر ایپی سوڈ سے وزیر اعظم کے متعلقہ ساؤنڈ بائٹس آل انڈیا ریڈیو نیٹ ورک کے تمام بلیٹنز اور دیگر پروگراموں میں نشر کیے جائیں گے۔ یہ 15 مارچ سے نشر کیا جائے گا اور 29 اپریل کو اختتام پذیر ہوگا، جو کہ 100ویں قسط سے ایک دن پہلے ہے۔
خصوصی سیریز مختلف اے آئی آر اسٹیشنوں کے ذریعہ چلائی جائے گی جن میں 42 وِودھ بھارتی اسٹیشن، 25 ایف ایم رینبو چینلز، 4 ایف ایم گولڈ چینلز اور 159 بنیادی چینلز شامل ہیں۔ بائٹس تمام علاقوں میں تمام بڑے بلیٹن میں نشر کیے جائیں گے۔ شہری، پروگرام ‘نیوز آن ایئر’ ایپ اور آل انڈیا ریڈیو کے یوٹیوب چینلز پر بھی سن سکتے ہیں۔
من کی بات کے بارے میں:
وزیر اعظم کا ریڈیو کے ذریعے شہریوں سے منفرد اور براہ راست رابطہ من کی بات اب تک 98 اقساط مکمل کر چکا ہے۔ یہ سووچھ بھارت، بیٹی بچاؤ بیٹی پڑھاؤ، پانی کی بچت، مقامی لوگوں کے لیے آواز وغیرہ جیسی سماجی تبدیلیوں کی ابتدا، وسیلہ اور مقبول بنانے والا رہا ہے، اس پروگرام نے کھادی، ہندوستانی کھلونا صنعت، صحت میں اسٹارٹ اپس آیوش، اسپیس وغیرہ جیسی صنعتوں پر اپنے جدید اور منفرد انٹریکٹو انداز کی پیشکش کے ساتھ زبردست اثر دکھایا ہے۔ اس پروگرام نے مواصلات کے ایک منفرد نمونے کے طور پر اپنے لیے ایک جگہ بنائی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 59
ریلوے کی وزارت
شمسی بجلی ٹیکنالوجی
نئی دہلی،10؍فروری: بھارتی ریلوے نے جولائی 2017 میں دہلی کے سرائے روہلہ سے ہریانہ کے فرخ نگر تک چلنے والی مسافر ٹرین میں بجلی اور پنکھے کو چلانے کے لئے شمسی بجلی کی ٹیکنالوجی متعارف کرائی ہے۔
اب تک 60 مسافر ڈبوں میں روشنی اور پنکھے چلانے کے لئے بجلی کی ضرورت کو پورا کرنے کی خاطر شمسی پینل لگائے گئے ہیں، جن کی تفصیل مندرجہ ذیل ہے:
- دہلی میں شکور بستی کے 14 عدد ڈیزل الیکٹرک ملٹی پل یونٹ  ٹریلر کوچ  ۔
- دہلی میں سوچھتا ایکسپریس میں 10 عدد مسافر کوچ ۔
- بہار کے جمال پور میں 6 عدد ڈی ایم یو - ٹی سی کوچ ۔
- اترپردیش کے لکھنو میں 10 عدد غیر اے سی مسافر کوچ ۔
- اترپردیش کے سیتا پور میں کارپوریٹ سماجی ذمہ داری  فنڈنگ سے آئی آر ایف سی کے تحت 13 عدد غیر اے سی مسافر کوچ ۔
- تمل ناڈو میں ٹرین نمبر : 12084-83 جن شتا بدی میں 7 عدد غیر اے سی کوچ ۔
اترپردیش کے متھرا میں ، متھر – الور سیکشن پر 10 عدد غیر اے سی کوچ اور لکھنو- وارانسی سیکشن پر 30 عدد غیر اے سی مسافر کوچ کو بھی شمسی بجلی ٹیکنالوجی سے لیس کیا جائے گا۔
یہ معلومات آج لوک سبھا میں ریلوے ، کامرس اور صنعت ، صارفین کے امور ، خوراک اور تقسیم عامہ کے وزیر جناب پیوش گوئل نے ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔

U-1601
(Visitor Counter : 92
وزارت اطلاعات ونشریات
اکیاون  ویں بھارتی بین الاقوامی فلم فیسٹول میں سنیما کی قدآور شخصیتوں کوخراج عقیدت پیش کیا جائے گا
نئی دہلی، 14 جنوری2021: بھارت کے 51 ویں بین الاقوامی فلم فیسٹول میں بھارت اور دنیا بھر کی ، سنیما سے متعلق
شخصیتوں کو خراج عقیدت پیش کیا جائے گا۔اس زمرے کے تحت ان ستاروں کو خراج عقیدت کے طور پر مندرجہ ذیل فلمیں دکھائی جائیں گی:
بین الاقوامی شخصیتوں کو خراج عقیدت
1- چیڈ وک بوز مین
42 ، از طرف بریان ہیلگے لینڈ
2- ایوان پیسر
کٹرز وے ازطرف ایوان پریسر
3- گوران پاسکل جیوچ
دیو بھومی ازطرف گوران پاسکل جیوچ
4- ایلن ڈیویو
ایکسٹرا ٹیرسٹیرئل از طرف اسٹیون اسپیل برگ
5- میکس وون سائڈو
ایکسٹریملی لاؤڈ اینڈ انکریڈبلی کلوز ازطرف اسٹیفن ڈیلڈری
6-سر ایلان پارکر
مڈ نائٹ ایکسپریس از طرف ایلن پارکر
7 – کرک ڈگلس
پاتھ آف گلوری از طرف اسٹینلی کبرک
8 – اینیو موریکون
ڈی ہیٹ فل ایٹ ازطرف کوئنٹن ٹیرنٹینو
9- اولیویا ڈی ہیوی لینڈ
دی ہئرس از طرف ولیم وائلر
بھارتی شخصیتوں کو خراج عقیدت
1- اجیت داس
تارہ ازطرف بجے جینا
2- باسو چٹرجی
چھوٹی سی بات ازطرف باسو چٹرجی
3- بھانو اتیّا
گاندھی ازطرف رچرڈ ایٹن بورو
4 - بجے موہنتی
چلّکا تیرے ازطرف بپلب رائے چودھری
5- عرفان خان
پان سنگھ تومر ازطرف تگمانشو دھولیا
6 – جگدیپ
برہمچاری از طرف بھپی سونی
7- کم کم
بسنت بہار ازطرف راجہ نواٹھے
8- منموہن مہاپاتر
بھیجا ماترا سورگ از طرف منموہن مہاپاترا
9- نمی بسنت بہار ازطرف راجہ نواٹھے
10- نشی کانت کامت
ڈومبی ولی فاسٹ از طرفن نشی کانت کامت
11- راحت اندوری
مشن کشمیر ازطرف ودھو ونود چوپڑہ
12- رشی کپور
بابی ازطرف راج کپور
13- سروج خان
دیوداس ازطرف سنجے لیلا بھنسالی
14- ایس پی بالا سبرا منیم
سگارم ازطرف اننتو
15-شری رام لاگو
ایک دن اچانک ازطرف مرنال سین
16- سومتر چٹر جی
چارو لتا ، گھارے بیرے ، سونار کیلا ازطرف ستیہ جیت رے
17-سشانت سنگھ راجپوت
کیدار ناتھ از طرف ابھشیک کپور
18- واجدخان –
دبنگ از طرف ابھینو کشیپ
19- یوگیش گوڑ
چھوٹی سی بات از طرف باسو چٹرجی
وزارت اطلاعات ونشریات
وزیر اعظم جناب نریندر مودی نے کان فلم فیسٹیول کی شاندار کامیابی کے لیے نیک خواہشات کا اظہار کیا
بھارت کی آزادی کے 75 سال، کان فلم فیسٹیول اور بھارت اور فرانس کے درمیان سفارتی تعلقات کے حسن اتفاق کو نشان زد کیا
’’بھارت کے پاس کہنے کے لیے بہت ساری کہانیاں ہیں اور اصل میں، دنیا کا کنٹینٹ ہب بننے کے ملک میں بے پناہ امکانات ہیں‘‘
’’حکومت فلمی دنیا میں ’تجارت میں آسانی‘ کو بڑھانے کے لیے اپنے عہد پر قائم ہے‘‘
ستیہ جیت رے کی محفوظ کی گئی فلم کی کان کلاسک زمرہ میں اسکریننگ پر خوشی کا اظہار کیا
’’انڈیا پویلین ہندوستانی سنیما کے مختلف گوشوں کی نمائش کرے گا اور بین الا قوامی شراکت داری اور سیکھنے کے مواقع کو فروغ دے گا‘‘
وزیر اعظم جناب نریندر مودی نے اس سال کان فلم فیسٹیول میں بھارت کی ’کنٹری آف آنر‘ کے طور پر شرکت پر خوشی کا اظہار کیا ہے۔ ایک پیغام میں وزیر اعظم نے کہا کہ بھارت کی شرکت، ملک کی آزادی کے 75 سال، کان فلم فیسٹیول کی 75ویں سالگرہ اور بھارت اور فرانس کے درمیان سفارتی تعلقات کے 75 سال کے حسن اتفاق کے اہم موقع کی ترجمانی کرتی ہے۔
بھارت کو دنیا کا سب سے بڑا فلم ساز ملک قرار دیتے ہوئے، وزیر اعظم نے کہا کہ ہمارے فلمی شعبے کی کثیر جہتی شکل قابل ذکر ہے اور بیش قیمتی وراثت اور ثقافتی تنوع ہماری خصوصیت ہے۔ وزیر اعظم نے کہا کہ بھارت کے پاس کہنے کے لیے بہت ساری کہانیاں ہیں اور اس ملک میں درحقیقت دنیا کا کنٹینٹ ہب بننے کے بے پناہ امکانات موجود ہیں۔
فلم کے شعبے میں تجارت میں آسانی کو لے کر بھارت کے عزم کو دوہراتے ہوئے، جناب نریندر مودی نے کہا کہ مشترکہ طور پر بین الاقوامی فلم بنانے میں آسانی پیدا کرنے سے لے کر ملک بھر میں کہیں بھی فلم سازی کی اجازت کے لیے سنگل ونڈو کلیئرنس کے طریقہ کار کو یقینی بنانے کے ذریعے بھارت دنیا بھر کے فلم سازوں کو بلا روک ٹوک امکانات مہیا کرتا ہے۔
وزیر اعظم نے ستیہ جیت رے کی پیدائش کے سو سال مکمل ہونے کے موقع پر اس عظیم فلم ساز کی ایک فلم کو کان کلاسک کے زمرے میں دکھائے جانے کے مقصد سے محفوظ کیے جانے پر خوشی کا اظہار کیا۔
اس فلم فیسٹیول میں پہلی بار کی جا رہی کئی پہل میں سے ایک کے طور پر، بھارت کے اسٹارٹ اپ فلمی دنیا کے سامنے اپنی صلاحیتوں کا مظاہرہ کریں گے۔ وزیر اعظم نے امید ظاہر کی کہ انڈیا پویلین ہندوستانی سنیما کے مختلف پہلوؤں کو دکھائے گا اور بین الاقوامی شراکت داری اور سیکھنے کے عمل کی حوصلہ افزائی کرے گا۔
پس منظر:
فرانس میں 75ویں کان فلم فیسٹیول کے ساتھ ساتھ منعقد آئندہ ’مارچے ڈو فلم‘ میں بھارت باضابطہ طور پر ’کنٹری آف آنر‘ ہوگا۔ کنٹری آف آنر کا درجہ بھارت اور اس کے سنیما، اس کی ثقافت اور وراثت کو مرکز میں رکھ کر میجسٹک بیچ پر منعقد کیے جانے والے ’مارچے ڈو فلم‘ کی اوپننگ نائٹ میں فوکس کنٹری کے طور پر بھارت کی موجودگی کو یقینی بناتا ہے۔
بھارت ’’کان نیکسٹ‘‘ میں بھی کنٹری آف آنر ہے، جس کے تحت 5 نئے اسٹارٹ اپ کو آڈیو وژوئل صنعت کو آگے بڑھانے کا موقع دیا جائے گا۔ اینی میشن ڈے نیٹ ورکنگ میں دس پیشہ ور شریک ہوں گے۔ کان فلم فیسٹیول کے اس پروگرام میں بھارت کی حصہ داری کے ایک خاص توجہ کے طور پر، جناب آر مادھون کے ذریعے بنائی گئی فلم ’’راکیٹری‘‘ کا ورلڈ پریمیئر 19 مئی، 2022 کو مارکیٹ اسکریننگ کے پلائس ڈیس فیسٹیولز میں دکھایا جائے گا۔
مرکزی وزیر جناب انوراگ ٹھاکر ہندوستانی وفد کی قیادت کر رہے ہیں اور اس میں پورے بھارت کی فلمی ہستیاں شامل ہیں۔
سائنس اور ٹیکنالوجی کی وزارت
شمالی بھارت میں بہت زیادہ آبپاشی سے مانسون شمال مغرب کی جانب منتقل ہوا، جس سے زراعت کو خطرہ لاحق ہوگیا ہے
آبپاشی کے طریقوں سے بہاؤ کے طریقے متاثر ہورہے ہیں اور آب و ہوا کی شدت سے زراعت کو درپیش خطرے میں اضافہ ہورہا ہے
نئی دہلی، 5 جولائی 2021، آب و ہوا کے محققین نے دریافت کیا ہے کہ شمالی بھارت میں کی جانے والی بہت زیادہ آبپاشی سے ستمبر کی مانسونی بارش براعظم کے شمال مغربی حصے کی طرف منتقل ہوری ہے ، جس سے وسطی بھارت میں بڑے پیمانے پر موسم کی شدت میں اضافہ ہورہا ہے۔
مطالعہ میں کہا گیا ہے کہ مانسون کا بہاؤ جنوبی ایشیا میں آبپاشی کے طریقوں کے تئیں حساس ہے۔ یہ مطالعہ اس خطے میں زراعتی طریقوں کی منصوبہ بندی میں مدد کرسکتا ہے۔
جنوبی ایشیا دنیا کا سب سے زیادہ آبپاشی والا ایک خطہ ہے جو کہ بیشتر زیر زمین پانی کو استعمال کرتا ہے اور اس کی گرمی کے موسم کی اہم فصل دھان ہے جس کے لئے بہت زیادہ پانی کی ضرورت ہوتی ہے اس لئے اس بات کا مطالعہ ضروری تھا کہ ایسے طریقے مانسون کو کس طرح متاثر کرتے ہیں جو کہ زراعت پر مبنی معیشت کی بنیاد ہیں۔
سول انجینئرنگ کے محکمے میں پروفیسر اور آئی آئی ٹی بامبے میں مہارت کے ایک مرکز انٹر ڈسپلنری پروگرام ان کلائمٹ اسٹڈیز  کے کنوینر سوبی مل گھوش نے سائنس اور ٹکنالوجی کے محکمے اور اس کے کلائمٹ گروپ کی حمایت کی ہے۔انہوں نے آب و ہو اکے ایک ماڈل کو استعمال کرتے ہوئے بھارت کے گرمیوں کے مانسون پر زرعی پانی کے استعمال کے اثر کی جانچ کی ہے۔
تصویر 1۔ آبپاشی میں اضافے سے تبخیر ارضی میں اضافہ ہوتا ہے اور نتیجتاً شدید بارش میں اضافہ ہوتا ہے 
حال ہی میں ’’جیو فزیکل ریسرچ لیٹرز‘‘ جریدے میں شائع شدہ تحقیق سے پتہ چلتا ہے کہ جنوبی ایشیا میں مانسون کا بہاؤ آبپاشی کے طریقوں کی پسند کے تئیں حساس ہے۔دوسرے مطالعے میں آئی آئی بامبے کے آئی ڈی پی سی ایس کے پروفیسر شبھانکر پرماکر اور ان کے تحقیقی گروپ نے حال ہی میں پتہ لگایا کہ حالیہ دہائی میں چاول اور گیہوں کے لئے خطرے میں اضافہ ہوا ہے اور گیہوں کو چاول سے دو گنا خطرہ ہے۔ مطالعہ میں خطرے کس قدر ہے اس کی آئی پی سی سی تشریح کی جائزہ رپورٹ5 پر غور کیا گیا اور ’انوائرنمنٹل ریسرچ لیٹرز‘ میں اسے شائع کرایا گیا۔
فصل کو لاحق خطرے میں اضافہ کو کسانوں کی گھٹتی ہوئی تعداد سے تحریک ملتی ہے اور گیہوں کو لاحق خطرے کا تعلق بھی فصل کی پیدوار کے سیزن کے دوران کم از کم درجہ حرارت میں اضافہ ہونے سے ہے۔ اس مطالعہ میں یہ قابل یقین شہادت پیش کی گئی ، جس سے پتہ چلتا ہے کہ بہاؤ کی شدت اور خشک سالی سے متعلق ہائیڈر کلائمیٹک نقصانات درجہ حرارت کی شدت کے مقابلے میں فصلوں کے لئے خصوصی طور پر زیادہ خطرہ پیدا کررہے ہیں۔
اس مطالعہ سے یہ بھی پتہ چلتا ہے کہ وسطی بھارت میں حالیہ دہائیوں میں شدید بارشوں میں اضافہ ہو اہے اور ا س کی وجہ آبپاشی میں اضافہ اور نتیجتاً تبخیر ارضی  میں اضافہ بھی ہے۔
تصویر:2۔ سال 2001 اور 2011 میں چاول اور گیہوں کے لئے خشک سالی ، بہت زیادہ بہاؤ اور درجہ حرارت کی شدت سے متعلق زرعی خطرے کا ایک نمائندہ نقشہ 
آبپاشی ۔مانسون فیڈ بیک سے متعلق جانچ کے نتائج اور ایگری کارٹو گرافک پروڈکس سے حکومت ہند کے آب و ہوا کا مقابلہ کرنے والی زراعت سے متعلق قومی پہل کو براہ راست فائدہ حاصل ہوگا۔
پبلی کیشن لنک:
https://doi.org/10.1029/2019GL083875
https://doi.org/10.1088/1748-9326/ab63e1
۔۔۔۔۔۔۔۔۔۔۔
ش ح۔ا گ۔ن ا۔
U-6219
(Visitor Counter : 390
وزارت خزانہ
ADB اور بھارت کے ہماچل پردیش میں باغبانی کے فروغ کے پروجیکٹ کی تیاریوں کے لئے 10 ملین ڈالر کے قرض پر دستخط کئے
نئی دہلی، یکم جنوری 2021: ایشیائی ترقیاتی بینک  اور حکومت ہند نے 30 دسمبر 2020 کو 10 ملین ڈالر کے قرض کے لئے دستخط کئے ہیں جس کے تحت پہاڑی ریاست ہماچل پردیش میں باغبانی کی پیدوار کے فروغ اور متعلقہ کنبوں کی آمدنی بڑھانے کے ایک عنقریب متوقع پروجیکٹ کی کلیدی سرگرمیوں اور اس کے ڈیزائن اور صلاحیت سازی میں مالی مدد ملے گی۔
بھارت کی جانب سے دستخط کرنے والے مرکزی وزارت مالیات کے اقتصادی امور کے محکمے میں ایڈیشنل سکریٹری ڈاکٹر سی ایس مہاپترا ہیں اور ADB کی جانب سے جناب ہویون جونگ نے دستخط کئے جو ADB کے انڈیا ریزیڈنٹ مشن میں آفیسر انچارج ہیں۔
قرض کے معاہدے پر دستخط کے بعد ڈاکٹر مہاپترانے کہا کہ PRF پروجیکٹ سے پروجیکٹ کی تیاریوں سے متعلق پیشگی سرگرمیوں میں مدد ملے گی جن میں ڈیزائن کی تفصیلی سرگرمیاں ریاستی سطح پر ایجنسیوں کی گنجائش سازی اور ریاست میں سب ٹروپکل باغبانی کے لئے سازگار ماحول تیار کرنا شامل ہیں۔
جناب جونگ نے کہا کہ PRFپروجیکٹ کا مقصد نئی پیداواری ٹکنالوجی اورمارکٹنگ نظام کی پیشگی جانچ کے ساتھ عمل آوری کی تیاریوں کو یقنیی بنانا ہے تاکہ آنے والا پروجیکٹ کم لاگت ہو اور مقرر ہ مدت کے اندر مکمل ہوجائے جس سے زرعی منافع میں اضافہ ہو۔
PRFکا ڈیزائن کردہ یہ پروجیکٹ سب ٹروپکل باغبانی کے فروغ میں مدد کرے گا۔ جس میں ریاست کے جنوبی حصوں میں پھلوں اور ترکاریوں کی کاشت شامل ہے۔ یہ علاقہ آبی وسائل تک محدود رسائی ، جنگلی جانوروں کے درآنے سے فصلوں کو نقصان اور اعلیٰ قدر منڈیوں تک کم رسائی جیسے مسائل سے دوچار ہے۔
PRF پروجیکٹ کے تعاون والی اہم سرگرمیوں میں پانی نکالنے کے لئے سولہ آبپاشی اسکیموں کے قیام یا ان کی بازیابی، ترسیل اور اسٹوریج ، منتخب پھلوں کی گھنی کاشت کے لئے سترہ subباغبانی قطعہ زمیں کےفروغ، جنگلی جانوروں سے فصلوں کے بچاؤ کے لئے باغبانی کے پلاٹوں کی چہاردیواری اور کمیونٹی باغبانی پیدوار اور مارکٹنگ کی انجمنوں کی جانب سے اپنی صلاحیت میں اضافہ کرنا شامل ہے۔
یہ اہم سرگرمیاں ہماچل پردیش کے 7 ضلعوں میں شروع ہونے والے پروجیکٹ کے تحت کام میں لائی جائیں گی۔ PRF تکمیل شدہ آبپاشی اسکیموں سے متعلق وائریوزر ایسوسیشن کے قیام اور خواتین کی شمولیت میں اضافے میں بھی مدد کرے گا۔
ADB ایک خوشحال، تمام لوگوں کی شمولیت والے، متحرک اور پائیدار ایشیا اور ایشیا بینک کے لئے عہد بند ہے اور انتہائی درجے کی غریبی کے تدارک کے لئے اپنی کوشوں پر کاربند ہے۔ 1966 میں وجود میں آئی اس انجمن میں 68 ارکان ہیں جس میں سے 49 اس خطے کے ہیں۔
سائنس اور ٹیکنالوجی کی وزارت
فائیوجی نیٹ ورکس پر حملوں کو روکنے کے لیے ایک سافٹ ویئر حل
ایک نیا مقامی سافٹ ویئر ٹیکنالوجی حل اب 5جی نیٹ ورکس میں کبھی بھی حملے کے خطروں کا سراغ لگا سکتا ہے اور اسے روک سکتا ہے اور اس طرح نیٹ ورک کے ڈاؤن ٹائم کو کم کر سکتا ہے۔ اس سے ملک بھر میں مواصلات کو ہموار کرنے میں مدد مل سکتی ہے کیونکہ مستقبل قریب میں 5جی نیٹ ورک اس کی لائف لائن بن جائیں گے۔
5جی ٹیکنالوجی کا تقریباً 90 فیصد سافٹ ویئر میں کئی جدید ترین ٹیکنالوجیز کو مربوط کرکے لاگو کیا جاتا ہے جو ٹیکنالوجی کو آسانی سے جانچنے کو ممکن بناتی ہے۔ لیکن اس عمل میں حملےکے حجم کا امکان کئی گنا بڑھ جاتا ہے اور دستی طور پر اس سے نمٹنا ناممکن ہے۔ جانچ کے پورے عمل کو خودکار بنانا اور مسلسل نگرانی ہی واحد دیرپا حل ہے۔
فی الحال زیادہ تر رن ٹائم کےدوران حملے کے بعد ہونے والے نقصان کی پہنچان کی جاتی ہے۔ اس طرح برانڈ کو نقصان پہنچنے کے ساتھ ساتھ ریکوری کی لاگت میں اضافہ ہوتا ہے۔
آئی آئی ٹی مدراس میں آئی آئی ٹی ایم پرورتک ٹیکنالوجیز فاؤنڈیشن، سینسرز ، نیٹ ورکنگ، ایکچویٹرز اور کنٹرول سسٹمز  کے لیے ایک ٹیکنالوجی انوویشن ہب، جسے نیشنل مشن آن انٹر ڈسپلنری سائبر فزیکل سسٹمز کے تحت محکمہ سائنس اور ٹیکنالوجی  کی حمایت حاصل ہے۔ اپنے انکیوبیٹڈ اسٹارٹ اپ کے ساتھ، 5جی کور نیٹ ورک فنکشنز اور ریڈیو ایکسیس نیٹ ورک  سافٹ ویئر کے لیے ایک مقامی سیکیورٹی ٹیسٹنگ حل تیار کر رہا ہے۔ یہ ٹکنالوجی فزنگ اور ٹیسٹ اوریکلز کا استعمال کرتے ہوئے خود بخود نیٹ ورک میں حملے کے وقت خرابیوں کی پہچان کرسکتا ہے۔
اس حل کو دستی طور پر آئی آئی ٹی ایم پروارتک کی 5جی سیکورٹی لیب میں تجربہ کیا گیا ہے۔ چونکہ یہ پہلے سےہیکر کے حملوں سے بچنے میں مدد کر سکتا ہے، یہ اداروں کو نقصان سے بچاتا ہے اور برانڈز کی ساکھ کو بھی بچاتا ہے۔
ٹیم نے سسٹم میں خرابیوں کو تلاش کرنے کے لیے اخلاقی ہیکنگ کا استعمال کیا۔ انہوں نے نیٹ ورک میں فعالیت کے مسئلے کا تجربہ کیا، اس کے علاوہ 3 جی پی پی کے متعین 5جی معیارات پر عمل کرتے ہوئے ٹوپولوجی، فیچر کے تعامل، اور شامل نوڈس کی تعداد پر مبنی حملے کے مختلف منظرنامےتیار کئے۔
ٹیم ملٹی وینڈر پروڈکٹس کے ساتھ انٹرآپریبلٹی اور سیکیورٹی کے مسائل کی جانچ کر رہی ہے۔ ٹیسٹ نیٹ ورک پیکٹ لیول، بائنری لیول، کوڈ لیول اور کوڈ ویلنریبلٹی اسکینرز کا استعمال کرتے ہوئے کیے جاتے ہیں۔ ان تمام طریقوں کا مجموعہ پری ایمپشن میکانزم کے ذریعے حملوں کو کم کرنے میں مدد کرے گا۔
ہیکر کے حملے کے وقت خطرات کو کم کرنے سے حملے کی سطح کا ایریا کم ہو جائے گا، جس کے نتیجے میں مالی ادا ئیگی میں کمی ہوگی اور 5 فائیو 5جی نیٹ ورکس کے نیٹ ورک ڈاؤن ٹائم میں بھی کمی آئے گی جو مواصلات کے لیے انتہائی اہم ہیں۔
صدر جمہوریہ کا سکریٹریٹ
صدر جمہوریہ ہند 24 سے 25 نومبر تک اترپردیش  کا دورہ کریں گے
نئی دہلی، 23 نومبر 2021:
24 سے 25 نومبر 2021 کے دوران صدر جمہوریہ ہند جناب رام ناتھ کووند اترپردیش  کا دورہ کریں گے۔
24 نومبر 2021 کو صدر جمہوریہ چودھری ہرموہن سنگھ یادو کی جینتی کی صد سالہ تقریباًت کو رونق بخشیں گے اور خطاب کریں گے۔
25 نومبر 2021 کو صدر جمہوریہ ہارکورٹ بٹلر ٹیکنیکل یونیورسٹی کی صد سالہ تقریباًت میں شرکت فرمائیں گے اور خطاب کریں گے۔
نوجوانوں کے امور اور کھیل کود کی وزارت
کھیل کود کے وزیر نے کامن ویلتھ چمپئن شپ میں بہترین کارکردگی کے لئے ویٹ لفٹنگ دستہ کو مبارکباد دی
نئی دہلی،16؍جولائی۔ نوجوانوں کے امور اور کھیل کود کے وزیر مملکت  جناب کرن ریجی جو نے 9 سے 14 جولائی 2019 تک آپیا سموا میں منعقدہ کامن ویلتھ ویٹ لفٹنگ چمپئن شپ میں شاندار کار کردگی کا مظاہرہ کرنے کے لئے ہندوستان کے ویٹ لفٹنگ دستہ کی کامیابی پر انہیں مبارکباد دی ہے۔ ہندوستان جونیئر اور سینئر دونوں عمر گروپ میں میڈل لینے والے ممالک میں سرفہرست ہے۔
اس چمپئن شپ کے تینوں زمروں یعنی سینئر ، جونیئر اور یوتھ زمرے میں ویٹ لفٹنگ کے مقابلے ہوئے تھے۔ ہندوستان نے تینوں عمر گروپ میں 35 میڈل حاصل کئے، جن میں سے 32 میڈل 15 مرد اور 17 خاتون کھلاڑیوں نے حاصل کئے۔ ہندوستان نے سونے کے 22 میڈل، چاندی کے 10 اور تانبے کے 3 میڈل حاصل کئے ہیں۔ میرا بائی چانو نے 2018 کے کامن ویلتھ گیمس میں گولڈ میڈل حاصل کیا تھا اور 2018 کی کھیل رتن یافتہ ہیں، انہوں نے خواتین کے 49 کلو گرام زمرے میں کُل 191 کلو گرام اٹھا کر گولڈ میڈل حاصل کیا ہے۔
وہ چمپئن شپ میں 35 میڈل حاصل کرنے کے علاوہ ہندوستان میں تینوں عمر گروپ یعنی عالمی، ایشیائی، کامن ویلتھ اور قومی سطح پر کل 22 ریکارڈ بھی توڑے ہیں۔ جیریمی لال رینونگا نے 67 کلو گرام کے مردوں کے مقابلے میں 136 کلو گرام وزن اٹھا کر عالمی ریکارڈ توڑا ہے۔ اس سے ایشیائی کامن ویلتھ اور قومی سطح پر نیا ریکارڈ ہے۔ اس کے علاوہ کامن ویلتھ اور قومی سطح پر جونیئر سطح کا ایک نیا ریکارڈ بھی قائم ہو اہے۔
چمپئن شپ میں خواتین کے 45 کلو گرام مقابلے میں جھلی ڈالا بہیرا نے گولڈ میڈل حاصل کیا ہے اور 94 کلو گرام کا کلین اور جرک لفٹ کے ساتھ 6 ریکارڈ قائم کئے ہیں۔ انہوں نے کامن ویلتھ  قومی سطح پر 164 کلو گرام وزن اٹھایا ہے۔
جریمی لال رینونگا کے ساتھ چمپئن شپ میں 14 میڈل فتگان نے 2018 میں منعقدہ کھیلوں انڈیا اسکول گیمس یا 2019 میں منعقدہ کھیلو انڈیا یوتھ گیمس میں حصہ لیا تھا۔
کھلاڑیوں کی کارکردگی کے بارے میں بولتے ہوئے جناب کرن ریجی جو نے کہ اس مقابلے میں ہندوستان کی اب تک کی بہترین کارکردگی ہے اور مجھے اپنے کھلاڑیوں پر فخر ہے۔ آنے والے دنوں میں ہندوستان ویٹ لفٹنگ کا پاورہاؤس بن سکتا ہے۔ ہم چین اور شمالی کوریا سے قریبی مقابلہ کرسکتے ہیں۔ آئندہ 4 برسوں کے دوران میں چاہوں گا کہ ہندوستان ان دونوں ملکوں کو مقابلے میں پچھاڑے۔ ہمارے پاس صلاحیت ہے، اس لئے ہمیں اولمپکس میں زیادہ سے زیادہ میڈل ملنا چاہئے۔
گولڈ میڈل حاصل کرنے کے بارے میں باتین کرتے ہوئے میرا بائی چانو نے کہا کہ مجھے اطمینان ہے کہ زخمی ہونے کے بعد میرےل تیسرے مقابلے میں میری کارکردگی اطمینان بخش رہی اور مجھے ان سبھی مقابلوں میں میڈل حاصل ہوئے۔ ٹوکیو اولمپکس کے لئے میری تیاریاں جاری ہیں اور ہندوستان کے لئے میڈل حاصل کرنے کی غرض سے آئندہ ایک سال تک میں کڑی محنت کروں گی۔
U- 3162
(Visitor Counter : 67
نوجوانوں کے امور اور کھیل کود کی وزارت
فٹ انڈیا کوئز 2022 ریاستی راؤنڈز کو فٹ انڈیا سوشل میڈیا ہینڈلز پر نشر کیا جائے گا
دوسرے فٹ انڈیا کوئز کے اسٹیٹ راؤنڈ کی قسطیں 10 جون سے فٹ انڈیا کے آفیشل یوٹیوب اور فیس بک ہینڈلز پر نشر ہونے جا رہی ہیں۔ یہ کھیلوں اور فٹنس کوئزسے متعلق ہندوستان کا سب سے بڑا کوئز ہے، جو ہندوستان کی 36 ریاستوں اور مرکز کے زیر انتظام علاقوں میں ہو رہا ہے۔ اس میں 3.25 کروڑ کا نقد انعام ہے ۔ فٹ انڈیا کے سوشل میڈیا پیجز پر کل 84 قسطیں نشر کی جائیں گی۔
چھتیس  ریاستوں اور مرکز کے زیر انتظام علاقوں کی 348 ٹیمیں اپنی متعلقہ ریاستوں اور مرکز کے زیر انتظام علاقوں کے لئے ریاست اور مرکز کے زیر انتظام علاقوں کا چیمپئن بننے کے لیے مقابلہ کریں گی۔ 36 ریاستی اور مرکزی خطہ جاتی چیمپئنز آگے چل کر فٹ انڈیا کوئز کے قومی فائنل میں شاملِ مقابلہ ہوں گے۔ مئی اور جون 2023 کے مہینوں میں 36 ریاستی اور خطہ جاتی چیمپئنز کی شناخت کے لیے کل 120 راؤنڈز کیے جا رہے ہیں۔ 36 ریاستی فائنلوں کو بھی دوردرشن پر نشر کیا جائے گا۔
فٹ انڈیا کوئز کے ابتدائی راؤنڈز کے بعد ریاستی اور مرکزی خطہ جاتی راؤنڈ کے لیے 348 اسکولوں اور 418 طلباء کو منتخب کیا گیا۔ منتخب طلباء میں 39 فی صد لڑکیاں تھیں۔ منتخب اسکولوں نے اپنے اپنے اسکولوں سے ایک اضافی طالب علم کو نامزد کرکے دو طالب علموں کی ایک ٹیم تشکیل دی۔ وہ ویب راؤنڈز کی ایک سیریز کے ذریعے ریاستی اور خطی جاتی چیمپئن شپ میں مزید مقابلہ کریں گے۔
فٹ انڈیا نیشنل فٹنس اینڈ اسپورٹس کوئز برائے اسکولوں کا دوسرا ایڈیشن گزشتہ سال 29 اگست کو قومی کھیل دن کے موقع پر نوجوانوں کے امور اور کھیل اور اطلاعات و نشریات کے عزت مآب مرکزی وزیر جناب انوراگ سنگھ ٹھاکر اور نوجوانوں کے امور اور کھیل کے علاوہ امور داخلہ کے عزت مآب وزیر مملکت جناب نسیت پرمانک کے ذریعہ شروع کیا گیا تھا۔ تعلیم اور ہنرمندی کے فروغ اور صنعت کاری کے مرکزی وزیر جناب دھرمیندر پردھان بھی اس موقع پر موجود تھے۔
کوئز کے دوسرے ایڈیشن میں ہندوستان کے 702 اضلاع کے 16,702 اسکولوں کے 61,981 طلباء نے بڑے پیمانے پر حصّہ لیا تھا۔ فٹ انڈیا کوئز کے پہلے ایڈیشن میں 13,502 اسکولوں کے 36,299 طلباء کی کل شرکت ہوئی۔
فٹ انڈیا کوئز 2022 کے ابتدائی راؤنڈ میں سب سے زیادہ نمائندگی کا شرف ریاست اتر پردیش نے حاصل کیا تھا۔ اس کے 5368 اسکولوں کے کل 20,470 طلبا شریکِ مقابلہ تھے۔ یوپی کے بعد گجرات دوسرئ اور مدھیہ پردیش تیسرے نمبر پر تھا۔
فٹ انڈیا کوئز ملک کے کونے کونے سے تعلق رکھنے والے اسکولی طلبا کو کھیلوں اور فٹنس میں اپنے معلومات کو ظاہر کرنے کے لیے ایک منفرد پلیٹ فارم فراہم کرتا ہے اور انہیں قومی ٹیلی ویژن پر آنے کا موقع فراہم کرتا ہے۔
وزارت دفاع
فوج کے سربراہ جرنل ایم ایم نرونے جمہوریہ کوریہ کے دورے پر روانہ
چیف آف آرمی اسٹافجنرل ایم ایم نرونے تین دن کے دورے پر جمہوریہ کوریہ کے لئے روانہ ہوگئے ہیں۔ وہ 30 دسمبر 2020ء تک وہاں قیام کریں گے۔ اپنے دورے کے دوران وہ جمہوریہ کوریہ کی فوجی اور سویلین قیادت کے ساتھ میٹنگ کریں گے۔
جنرل نرونے سول نیشنل سیمیٹری اور جنگی یادگار پر گلہائے عقیدت پیش کریں گے۔ وہ جمہوریہ کوریہ کے نیشنل ڈیفنس کے وزیر جمہوریہ کوریہ کے آرمی چیف، چیئرمین آف جوائنٹ چیف آف اسٹاف اور ڈیفنس ایکویزیشن پروگرام ایڈمنسٹریشن  کے وزیر کے ساتھ ملاقات کریں گے، جہاں وہ بھارت اور جمہوریہ کوریہ کے درمیان دفاعی تعلقات بڑھانے کے مواقع پر تبادلہ خیال کریں گے۔
فوج کے سربراہ اِنجے کنٹری ، گینگ وون صوبے میں کوریہ کومباٹ ٹریننگ سینٹر اور ڈائجیان میں ایڈوانس ڈیفنس ڈیولپمنٹ  کا بھی دورہ کریں گے۔
کوئلے کی وزارت
کوئلہ کی وزارت اور پی ایس یوز نے جاری سوچھتا مہم کے تحت 10,266 میٹرک ٹن اسکریپ کو ٹھکانے لگایا اور جنوری سے اگست 2023 تک 70 کروڑ روپے کی آمدنی حاصل کی
تقریباً6,929,401 مربع فٹ جگہ تیار کی گئی۔ ماحول دوست جوٹ/کپڑے کے تھیلے تقسیم کیے گئے
کوئلے کی وزارت اور کوئلے کے پی ایس یوز نے سوچھتا پکھواڑہ-2023 کے حصے کے طور پر اپنی خاص صفائی اور پائیدار طور طریقوں کو جاری رکھا ہوا ہے۔ یہ اقدامات ماحولیاتی ذمہ داری اور ورک اسپیس نیز کمیونٹیز کے معیار کو بڑھانے کے لیے وزارت کے عزم کو اجاگر کرتے ہیں۔
اکتوبر 2022 کے دوران خصوصی مہم 2.0 کے دوران وزارت کی کچھ کامیابیاں قابل ستائش تھیں۔ وزارت نے مہم کے دوران 3,023,788 مربع فٹ کے وسیع رقبے کی صفائی کی، کام کے ماحول کو صاف رکھنے کے عزم کا مظاہرہ کیا۔ ماحولیات کے حوالے سے شعوری کوشش میں، 5,409.5 میٹرک ٹن سے زیادہ اسکریپ کو ٹھکانے لگایا گیا اور اس طرح سے 48.5 کروڑ روپے کی آمدنی حاصل کی۔
اختراعی اقدامات میں کوٹھا گوڈیم ایریا، ایس سی سی ایل، حیدرآباد میں اسکریپ یارڈ کو پیداواری فصل والی زمین میں تبدیل کرنا، پائیدار زمین کے استعمال میں تعاون کرنا شامل ہیں۔ سی سی ایل کی جانب سے اسکریپ، ڈسپوز شدہ اشیاء، ٹائروں، پائپوں اور گاڑیوں سے "کچرا اُدیان" کی تخلیق کو بڑے پیمانے پر سراہا گیا۔ یہ اقدام ایک پائلٹ پروجیکٹ ہے جو مجوزہ ایکو پارکوں اور دیگر کوئلہ کمپنی احاطوں میں توسیع کے لیے تیار کیا گیا ہے، جو 3 آر  کے تصور اور پائیدار کچرے کے انتظام کے لیے مضبوط عزم کو ظاہر کرتا ہے۔
فالو اپ ایکشن :
سوچھتا پکھواڑہ کی جاری کوششوں میں، وزارت کوئلہ اور پی ایس یو کی جنوری سے اگست 2023 کی مدت کے دوران حاصل کردہ کامیابیوں میں شامل ہیں:
- صفائی کے اعلیٰ معیار کو برقرار رکھتے ہوئے ایک متاثر کن 6,929,401 مربع فٹ جگہ کی صفائی ۔
- 10,266 میٹرک ٹن سے زیادہ اسکریپ کو ذمہ دارانہ طور پر ٹھکانے لگایا گیا، جس کے نتیجے میں 70 کروڑ روپے کی آمدنی ہوئی۔
- صفائی کے لیے وسیع بیداری مہم، جن میں بینرز، پیغامات کی نمائش، نکڑ ناٹک ، سیمینارز، اور مشاورتی سیشن شامل ہیں۔
- بارش کے پانی کو ذخیرہ کرنے کے لیے "ریچارج ویلز" کی تعمیر، پانی کے تحفظ کی کوششوں میں تعاون کرنا۔
- سنگل یوز پلاسٹک  کے استعمال کو روکنے کے لیے بیداری کو فروغ دینا اور ماحول دوست جوٹ/کپڑے کے تھیلوں کی تقسیم۔
- تھائی موگامبیگائی ٹیمپل، بلاک-8 کے قریب تقریباً 108,900 مربع فٹ اراضی کو گھنے پودوں سے پاک کرکے اور بڑے پیمانے پر درخت لگاکر اور گرین بیلٹ کی نشوونما کے لیے اسے دوبارہ تیار کیا گیا۔
- پارکنگ، ریکارڈ رومز، بیٹھنے کی جگہیں، بیت الخلاء کی تعمیر، باغبانی، شجرکاری، اور کان کے منصوبوں کو وسعت دینے سمیت متعدد مقاصد کے لیے خالی جگہوں کا استعمال۔
- "سوچتا پکھواڑہ 2023" کے لوگو کے ساتھ وزارت کے تمام حصوں میں ہوا صاف کرنے والے چھوٹے پودے لگا کر کام کے ماحول کو بہتر بنانا۔
یہ جاری اقدامات صفائی، پائیداری اور ذمہ دارانہ کچرے کے بندوبست کو فروغ دینے کے لیے وزارت کوئلہ اور پی ایس یو کے پختہ عزم کی عکاسی کرتے ہیں۔ سوچتا پکھواڑہ 2023 سب کے لیے صاف ستھرا، سرسبز اور صحت مند ماحول بنانے کے لیے ان کی لگن کا ثبوت ہے۔